Il-ferħ tal-meħlusin Għanja tat-Telgħat. Meta l-Mulej reġġa' lura l-imjassra ta' Sijon, konna qisna mitlufa f'ħolma; imbagħad bid-daħk imtela fommna, u bl-għajjat ta' ferħ ilsienna. Imbagħad bdew jgħidu fost il-ġnus: "Kbir f'għemilu l-Mulej magħhom!" Kbir f'għemilu l-Mulej magħna! U aħna bil-ferħ imtlejna. Biddel, Mulej, xortina bħall-widien tan-Negeb! Dawk li jiżirgħu fid-dmugħ jaħsdu bl-għana ta' ferħ. Huma u sejrin, imorru jibku, iġorru ż-żerriegħa għaż-żrigħ. Iżda huma u ġejjin lura, jiġu b'għana ta' ferħ, iġorru l-qatet f'idejhom.